Document ID: 32007R1396

KOMISSION ASETUS (EY) N:o 1396/2007,
annettu 28 päivänä marraskuuta 2007,
neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta annetun asetuksen (EY) N:o 1975/2006 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 51 artiklan 4 kohdan, 74 artiklan 4 kohdan ja 91 artiklan,
sekä katsoo seuraavaa:
(1)
Komission asetusta (EY) N:o 1975/2006 (2) annettaessa tapahtuneen hallinnollisen virheen vuoksi hallinnollisten tarkastusten loppuun saattamisen jälkeen tuesta maksettava prosenttiosuus vahvistettiin 70 prosentiksi eikä alun perin aiotuksi 75 prosentiksi.
(2)
Sen vuoksi asetusta (EY) N:o 1975/2006 olisi muutettava.
(3)
Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1975/2006 9 artiklan 1 kohdan toisen alakohdan ensimmäisessä virkkeessä määrä ”70 prosenttia” määrällä ”75 prosenttia”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivänä tammikuuta 2007 alkavaa ohjelmakautta koskevaan yhteisön tukeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2007.

Labels: 2
4
19
6